Legalizarea marijuanei în România

În acest eseu voi argumenta de ce consider că ar trebui legalizat consumul de marijuana(cannabis) în scop recreațional, în România. Câteva motive pro spre legalizarea cannabisului pe care le voi aborda în acest eseu sunt creșterea economiei țării, faptul că marijuana dăunează mai puțin decât alcoolul și tutunul și siguranța pe care o are consumatorul atunci când cumpără produsul de la magazin, în loc să îl cumpere de la diverși oameni de pe stradă.

“[Cannabisul](https://ro.wikipedia.org/wiki/C%C3%A2nep%C4%83_indian%C4%83) este o plantă aromatică cultivată ,în special, în anumite regiuni din India, Iran, Africa de Nord și cele două Americi, din care se extrag stupefiante. Frunzele și mugurii acestei plante conțin o substanță numită THC care provoacă persoanei care o fumează sau o digeră o senzație de euforie.”

În momentul de față, în România, consumul de cannabis în scop recreațional este ilegal, însă poate fi folosit în scop medicinal într-un context foarte specific: pot fi prescrise medicamente derivate din cannabis care au mai puțin de 0.2% THC.

Un prim argument pro este faptul că principalul beneficiar de pe urma legalizării marijuanei ar fi statul care, la rândul lui, ar ajuta populația prin construirea drumurilor, a locuințelor, îmbunătățirea sistemului de încălzire, dar și a transportului în comun. Taxele luate de pe urma vânzărilor marijuanei ar putea contribui considerabil la economia țării. [De exemplu](https://www.investopedia.com/articles/insights/110916/economic-benefits-legalizing-weed.asp#citation-8), în 2019, Colorado a obținut $302 milioane numai din taxele luate de pe vânzarea acesteia, conform unei statistici realizate de Departamentul de Venituri din Colorado. Același lucru s-ar putea aplica și în România, chiar daca veniturile ar fi mai mici raportate la cele din Colorado, însă nu vor fi de neglijat.

Totodată, noi locuri de muncă vor apărea odată cu legalizarea utilizării plantei. De la cercetători cărora le este permis să studieze în amănunt această plantă până la muncitori care să planteze si să cultive marijuana sau chiar investitori care vor să dezvolte această industrie cât mai rapid.

Un alt argument relevant pentru acest eseu este faptul că alcoolul si tutunul ar putea fi înolcuite treptat cu cannabisul întrucât acesta este mai puțin nociv decât cele două. Conform unui [articol](https://www.antena3.ro/actualitate/15-000-de-romani-mor-in-fiecare-an-din-cauza-consumului-de-alcool-suntem-pe-primul-loc-in-uniunea-233038.html) de pe Antenta 3, în fiecare an mor aproximativ 15.000 de români mor din cauza consumului de alcool, iar conform unui [articol](https://www.economica.net/peste-42-000-de-romani-mor-anual-din-cauza-bolilor-provocate-de-fumat-cheltuim-1-2-mld-lei-pe-an-ca-sa-tratam-fumatorii_113694.html) de pe Economica.net, aproximativ 42.000 de români mor anual din cauza bolilor provocate de fumat. La momentul actual, în toată lumea, un număr mic de persoane au fost declarate moarte din cauza consumului de marijuana și încă nu se știe sigur dacă acesta a fost singurul motiv.

Chiar dacă marijuana nu este legală și este mai greu de obținut decât alcoolul si tutunul, un [articol](https://www.theatlantic.com/health/archive/2014/09/is-marijuana-more-addictive-than-alcohol/380183/) din The Atlantic arată că atât nicotina, cât și alcoolul provoacă o dependență mai mare decât cannabisul.

Ultimul argument pro al acestui eseu se referă la faptul că marijuana care este vândută ilegal nu este verificată pentru a vedea dacă aceasta conține mucegai, pesticide sau alte substanțe periculoase. În cazul în care cannabisul este legalizat, statul va impune anumite criterii pentru a asigura faptul că marijuana nu conține subsanțe nocive, astfel având grijă de sănătatea consumatorilor.

Principalul dezavantaj al utilizării cannabisului este că poate provoca sentimente de anxietate, frică, panică sau chiar să înrăutățească problemele mentale pe care le are deja o persoană. Având în vedere în ce cantitate și cum este consumat cannabisul, acesta poate să afecteze viziunea asupra lumii, să încurajeze pierderea noțiunii timpului, iar condusul cu mașina să devină periculos.

Consumul necontrolat de marijuana poate avea efecte negative asupra dinților, poate provoca dureri de cap, senzația de a vomita încontinuu și dureri de burtă. Luând aceste dezavantaje în considerare, dar și faptul că marijuana poate fi folosită în scopuri benefice (precum reducerea durerilor și faptul că ajută persoanele depresive), această plantă prezintă avantaje mai importante față de dezavantaje.

În final, am arătat că atât statul cât si oamenii au de câștigat de pe urma legalizării marijuanei (crește economia țării și oamenii au noi locuri de muncă). Totodată, am concluzionat că alcoolul și tutunul pot fi înlocuite cu cannabisul deoarece dăunează mai puțin(numărul de morți cauzate de tutun și alcool este considerabil mai mare decât cel cauzat de cannabis) si are un nivel de dependență mult mai mic decât cel al alcoolului și al tutunului.

# Bibliography

*Cânepa indiană*. (n.d.). Retrieved from Wikipedia: https://ro.wikipedia.org/wiki/C%C3%A2nep%C4%83\_indian%C4%83

Cherney, K. (2020, 1 6). *What Are the Benefits of Marijuana?* Retrieved from helthline: https://www.healthline.com/health/medical-marijuana/benefits-of-marijuana

Economica.net. (2016, 1 27). *Peste 42.000 de români mor anual din cauza bolilor provocate de fumat. Cheltuim 1,2 mld. lei pe an ca să tratăm fumătorii*. Retrieved from Economica.net: https://www.economica.net/peste-42-000-de-romani-mor-anual-din-cauza-bolilor-provocate-de-fumat-cheltuim-1-2-mld-lei-pe-an-ca-sa-tratam-fumatorii\_113694.html

*How Pot Affects Your Mind and Body*. (n.d.). Retrieved from WebMD: https://www.webmd.com/mental-health/addiction/marijuana-use-and-its-effects#1

Khazan, O. (2014, 9 17). *Is Marijuana More Addictive Than Alcohol?* Retrieved from The Atlantic: https://www.theatlantic.com/health/archive/2014/09/is-marijuana-more-addictive-than-alcohol/380183/

KRISHNA, M. (2021, 4 29). *The Economic Benefits of Legalizing Weed*. Retrieved from Investopedia: https://www.investopedia.com/articles/insights/110916/economic-benefits-legalizing-weed.asp#citation-8

*Legality of cannabis*. (n.d.). Retrieved from Wikipedia: https://en.wikipedia.org/wiki/Legality\_of\_cannabis

O.P. (2013, 10 30). *15.000 de români mor în fiecare an din cauza consumului de alcool. Suntem pe PRIMUL loc în Uniunea Europeană15.000 de români mor în fiecare an din cauza consumului de alcool. Suntem pe PRIMUL loc în Uniunea Europeană*. Retrieved from antena3: https://www.antena3.ro/actualitate/15-000-de-romani-mor-in-fiecare-an-din-cauza-consumului-de-alcool-suntem-pe-primul-loc-in-uniunea-233038.html

ProCon.org. (2018, 11 13). *ProCon*. Retrieved from https://marijuana.procon.org/